სამუელ ეილენბერგი

სამუელ ეილენბერგი (ინგლ. Samuel Eilenberg; დ. 30 ეკენია, 1913, ვარშავა, პოლონეთიშ ომაფე, რუსეთიშ იმპერია — ღ. 30 ღურთუთა, 1998, ნიუ-იორკი, ააშ) — პოლონარი-ამერიკალი მათემატიკოსი, კატეგორიეფიშ თეორიაშ დო ჰომოლოგიური ალგებრაშ ართ-ართი დუმარსხუაფალი. გურაფულენდჷ ვარშავაშ უნივერსიტეტის, სოდეთ თხილუ ოდოქტორე დისერტაცია 1936 წანას, გიშარჩქინელი პოლონარი მათემატიკოსეფიშ კაზიმირ კურატოვსკიშ დო კაროლ ბორსუკიშ ხემანჯღვერობათ. გურაფაშ თებაშ უკულ ოცხოვრებშა დო ომუშებუშა ამერიკაშა მიდართჷ. მუშენდჷ კოლუმბიაშ უნივერსიტეტიშ მათემატიკაშ პროფესორო. ეილენბერგიშ მენცარული ინტერესეფიშ სფერო რდჷ ალგებრული ტოპოლოგია. ეილენბერგი რდჷ მათემატიკოსეფიშ კოლექტიური ბუნაშ ბურბაკი-შ მაკათური. 1986 წანას გინოჩეს ვოლფიშ პრემია მათემატიკაშ დარგის.

რესურსეფი ინტერნეტის
 Eilenberg's biography − from the National Academies Press, by Hyman Bass, Henri Cartan, Peter Freyd, Alex Heller and Saunders Mac Lane.

კატეგორია:პოლონარი-ამერიკალეფი
კატეგორია:მათემატიკოსეფი
კატეგორია:დუნაბადი 1913
კატეგორია:ნაღურა 1998